97. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 3342/953 της 15/17 Μαΐου 1985 (ΦΕΚ Β΄ 301) Παραγωγή, συσκευασία και διάθεση αφορολόγητων καπνοβιομηχανικών προϊόντων που προορίζονται για χρήση των πληρωμάτων και επιβατών πλοίων που αναχωρούν για το εξωτερικό. Έχοντας υπόψη τις διατάξεις: 1.Του Κ.Ν.Φ.Κ. (Β.Δ. 13/16 Απρ. 1920), όπως ισχύουν σήμερα. 2.Του άρθρ. 9 του Νόμ. 5833/1933 (ΦΕΚ 293/1933 τεύχος Α΄), όπως τροποποιήθηκε με την παρ. 1 του άρθρ. 2 του Νόμ. 2946/1954 (ΦΕΚ 183/1954 τεύχος Α΄), σύμφωνα με τις οποίες επιτρέπεται η χορήγηση αφορολόγητων καπνοβιομηχανικών προϊόντων στα πληρώματα των πλοίων, που αναχωρούν για το εξωτερικό. 3.Του από 9/12 Δεκ. 1933 Π. Δ/τος που εκδόθηκε κατ’ εξουσιοδότηση του ανωτέρω άρθρου και Νόμου. 4.Της Π. 1819/26.3.1958 απόφασης του Υπουργού Οικονομικών (ΦΕΚ 97/1958 τεύχος Β΄), με τις οποίες εγκρίθηκε η χορήγηση αφορολόγητων τσιγάρων και στους επιβάτες των πλοίων που αποπλέουν για το εξωτερικό. 5.Της παρ. 3 του άρθρ. 17 του Νόμ. 1439/84 (ΦΕΚ 65/15.5.1984 τεύχος Α΄) «Φορολογία κατανάλωσης καπνοβιομηχανικών προϊόντων και άλλες διατάξεις» με τις οποίες προβλέπεται ότι παραγωγή συσκευασία και διάθεση των καπνοβιομηχανικών προϊόντων τα οποία προορίζονται για τα πληρώματα των πλοίων, που αναχωρούν για το εξωτερικό, καθορίζονται με αποφάσεις του Υπουργού Οικονομικών. 6.Του άρθρ. 19 της Τ. 3300/47/25.7.1984 απόφασης του Υπουργού των Οικονομικών (ΦΕΚ 652/14.9.1984 τεύχος Β΄) με την οποία καθορίζονται οι όροι και διατυπώσεις εναπόθεσης εφοδίων σε ειδικές αποθήκες αποταμίευσης προς εφοδιασμό πλοίων, αεροσκαφών κλπ. 7.Της Υ . 79/21.6.1984 απόφασης του Πρωθυπουργού για ανάθεση αρμοδιοτήτων στον Αναπληρωτή Υπουργό Οικονομικών, αποφασίζουμε: 1.Για τη διαδικασία παραγωγής και διάθεσης των εγχωρίων αφορολόγητων καπνοβιομηχανικών προϊόντων που προορίζονται για χρήση των πληρωμάτων και επιβατών πλοίων, που αναχωρούν για το εξωτερικό, εφαρμόζονται οι διατάξεις του Π.Δ/τος της 9/12 Δεκ. 1933, όπως ισχύει σήμερα (ανωτ. αριθ. 20 α ), το οποίο κοινοποιήθηκε με την Ε. 29159/427/28.12.1933 ΕΔΥΟ. 2.Τα ανωτέρω προϊόντα, μετά την έκδοση της οικείας άδειας μεταφοράς, θα μεταφέρονται στα αρμόδια Τελωνεία, χωρίς συνοδεία υπαλλήλου της Εφορίας Καπνού, από τις ενδιαφερόμενες Καπνοβιομηχανίες, οι οποίες υποχρεούνται να καταθέσουν αξιόχρεη προσωπική εγγύηση καλύπτουσα το ποσό των φόρων κατανάλωσης καπνού και Φ.Κ.Ε. που αναλογούν σε ομοειδή ή αντίστοιχα προϊόντα που κυκλοφορούν στην εσωτερική αγορά. 3.Εκτός από την οριζόμενη στο ανωτέρω Π. Δ/γμα διαδικασία, επιτρέπεται η εναπόθεση αφορολόγητων καπ/κών προϊόντων, που προορίζονται για χρήση των πληρωμάτων και επιβατών πλοίων που αναχωρούν για το εξωτερικό από τις ενδιαφερόμενες καπν/νίες ή από τις Εφοδιαστικές επιχειρήσεις, στις ειδικές ιδιωτικές αποθήκες αποταμίευσης υποκειμένων εφοδίων πλοίων που αναγνωρίζονται από τις αρμόδιες Τελωνειακές Αρχές, σύμφωνα με τις διατάξεις της Τ. 3300/47/25.7.1984 απόφασης του Υπουργού Οικονομικών (Τόμ. 30 Α , σελ. 312,25). 4.Στις περιπτώσεις αυτές οι καπνοβιομηχανίες θα καταθέτουν ειδική αίτηση παραγωγής στην οποία θα αναφέρουν ότι τα προϊόντα που θα παραχθούν πρόκειται να μεταφερθούν και να εναποτεθούν στις ανωτέρω ειδικές αποθήκες. Βάσει της ανωτέρω αίτησης και του σχετικού δελτίου εξαγωγής της Καπνοβιομηχανίας, τα αφορολόγητα καπνοβιομηχανικά προϊόντα εξάγονται από τους ελεγχόμενους χώρους του καπνεργοστασίου και μεταφέρονται από τις καπνοβιομηχανίες, μαζί με την οικεία άδεια μεταφοράς, στις ειδικές αποθήκες αποταμίευσης. Η κατάθεση αξιόχρεης προσωπικής εγγύησης από την ενδιαφερόμενη Καπνοβιομηχανία σύμφωνα με τα οριζόμενα στην παρ. 2 της παρούσας, είναι απαραίτητη και στην παρούσα περίπτωση. 5.Η εναπόθεση των εν λόγω προϊόντων ενεργείται με κατάθεση στην αρμόδια Τελωνειακή Αρχή, από τον καπνοβιομήχανο ή από την εφοδιαστική επιχείρηση, διασάφησης εξαγωγής «εγχώριων» προϊόντων, σύμφωνα με τις διατάξεις του άρθρ. 19 της Τ. 3300/47/25.7.1984 απόφασης του Υπουργού Οικονομικών. Θεωρημένο αντίγραφο της διασάφησης αυτής θα προσκομίζεται στην αρμόδια Εφορία Καπνού για την εξόφληση της αίτησης παραγωγής, τη λύση της εγγύησης και την ολοκλήρωση των στοιχείων του σχετικού  φακέλλου. 6.Για την παραπέρα διαδικασία εφοδιασμού μετά την εναπόθεση των αφορολόγητων καπνοβιομηχανικών προϊόντων στις ειδικές αποθήκες αποταμίευσης, εφαρμόζονται οι σχετικές διατάξεις της παραπάνω απόφασης του Υπουργού Οικονομικών. (Αντί για τη σελ. 320,501 (α) Σελ. 320,501(β) Τεύχος 1176 – Σελ. 85 Κώδικας Φορολογίας Καπνού 28.Ε.α.96-97 